George Russell rebaħ it-tieni tellieqa virtwali tiegħu meta f’Monaco ħareġ rebbieħ quddiem Esteban Gutierrez u Charles Leclerc. Wara li Russell rebaħ il-pole position fix-xita, it-tellieqa bdiet b’diversi ħbit tal-karozzi, li kieku dan kellu jsir fir-realtà, probabbli ħafna mill-karozzi kienu jispiċċaw barra. Fortunatament għas-sewwieqa l-ebda karozza ma ġarrbet ħsarat, ma kienx hemm il-bżonn tas-safety car u l-ebda penalità għaliex karoxxa baqgħet dieħla f’oħra. U filwaqt li ċ-ċirkwit ta’ Monaco huma magħruf bħala wieħed diffiċilissmu biex is-sewwieqa jaqbżu lil xulxin, mhux l-istess jista’ jingħad għat-tellieqa virtwali, fejn ittieħdu sogri żejda li għamlu t-tellieqa isbaħ.